**Ministru kabineta rīkojuma projekta**

**„Par Cīravas Profesionālās vidusskolas likvidāciju”**

**sākotnējās ietekmes novērtējuma ziņojums (anotācija)**

|  |  |  |  |  |  |  |  |
| --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | |
| 1. | Pamatojums | | Profesionālās izglītības likuma 14.panta pirmajā daļā ir noteikts, ka Izglītības un zinātnes ministrija (turpmāk – ministrija) ierosina Ministru kabinetam dibināt, reorganizēt un likvidēt valsts profesionālās izglītības iestādes.  Saskaņā ar Valsts pārvaldes iekārtas likuma 15.panta ceturtās daļas 1.punktā noteikto tiešās pārvaldes iestādi likvidē, to pievienojot citai iestādei, – rezultātā pievienojamā iestāde beidz pastāvēt.  Ministru kabineta 2010.gada 6.janvāra rīkojums Nr.5 „Par Profesionālās izglītības iestāžu tīkla optimizācijas pamatnostādnēm 2010. – 2015.gadam” nosaka ministriju par atbildīgo institūciju Profesionālās izglītības iestāžu tīkla optimizācijas pamatnostādņu 2010.-2015.gadam (turpmāk – Pamatnostādnes) īstenošanā, nodrošinot turpmāku profesionālās izglītības sistēmas strukturālo reformu īstenošanu, optimizējot profesionālās izglītības iestāžu skaitu un izvietojumu reģionos, kā arī, veicot to diferenciāciju, izveidot modernu, mūsdienu prasībām atbilstošu profesionālās izglītības materiāli tehnisko nodrošinājumu, sekmēt visu veidu resursu efektīvāku izmantošanu, paaugstinot profesionālās izglītības kvalitāti un pieejamību.  Informatīvajā ziņojumā „Par Izglītības un zinātnes ministrijas padotībā esošo profesionālās izglītības iestāžu pārņemšanu pašvaldības padotībā” (turpmāk – Informatīvais ziņojums), kas pieņemts zināšanai Ministru kabineta 2013.gada 2.jūlija sēdē (prot. Nr.37 43.§) noteikts, ka nelielās (300 un mazāk izglītojamie) profesionālās izglītības iestādes ir nododamas pašvaldībām, pamatojoties uz brīvprātības principa, vai profesionālās izglītības iestādes, kuras nekvalificējas profesionālās izglītības kompetences centra (turpmāk – PIKC) statusam, var nodot profesionālās izglītības iestādēm ar PIKC statusu. | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.39.apakšpunktu Cīravas Profesionālā vidusskola (turpmāk – vidusskola) ir ministrijas padotības iestāde.  Vidusskolā uz 2014.gada 1.oktobri mācās 365 izglītojamie valsts finansētās grupās (PROF-2 dati).  Vidusskola 2014./2015.mācību gadā īsteno šādas izglītības programmas: „Kokizstrādājumu izgatavošana” ar profesionālajām kvalifikācijām – galdnieka palīgs un galdnieks, „Ēdināšanas pakalpojumi” ar profesionālo kvalifikāciju – pavārs, „Lauksaimniecības tehnika” ar profesionālo kvalifikāciju – lauksaimniecības tehnikas mehāniķis, “Autotransports” ar profesionālo kvalifikāciju automehāniķis un „Administratīvie un sekretāru pakalpojumi” ar profesionālajām kvalifikācijām – klientu apkalpošanas speciālists un sekretārs.  Pašlaik vidusskola, saimniekojot ļoti ekonomiski, ir spējusi segt uzturēšanas izdevumus un nodrošināt vidusskolas darbību. Ir veikta skolas ēku siltināšana un modernizēta apkures sistēma. Tomēr mācību ēkās nav veikti iekšējie kapitālie remonti. Mācību ēka un dienesta viesnīca netiek lietderīgi izmantotas, jo ēku platības ir lielas un neatbilstošas izglītojamo skaitam. Nepietiekama finansējuma dēļ vidusskolas nespēj modernizēt materiāli tehnisko bāzi, tādējādi uzlabot mācību kvalitāti. Nav ieguldīti un netiek plānots ieguldīt Eiropas Reģionālā attīstības fonda (turpmāk - ERAF) līdzekļus infrastruktūras uzlabošanai un materiāli tehniskās bāzes pilnveidošanai, ņemot vērā, ka vidusskolai kā atsevišķai izglītības iestādei nav attīstības perspektīvas.  Ņemot vērā demogrāfisko situāciju valstī, vidusskola turpmākajos gados nevarēs palielināt izglītojamo skaitu un nespēs kvalificēties pēc rādītājiem profesionālās izglītības kompetences centra statusa iegūšanai. Vidusskola nelielā izglītojamo skaita dēļ kā patstāvīga izglītības iestāde nevarēs pastāvēt ilgtermiņā, jo atbilstoši izglītojamo skaitam piešķirtais valsts budžeta finansējums būs nepietiekams, lai segtu vidusskolas uzturēšanas izdevumus. Nepietiekamais finansējums var ietekmēt arī izglītības kvalitāti nākotnē, jo nebūs iespējams uzlabot esošo izglītības programmu īstenošanas materiāli tehnisko bāzi un ieviest jaunas darba tirgum nepieciešamas izglītības programmas.  Vidusskola ir izvērtējusi attīstības iespējas un, ņemot vērā izglītības programmu līdzību, t.sk. lauksaimniecības jomā, izlēmusi pievienoties profesionālās izglītības kompetences centram “Kandavas Valsts lauksaimniecības tehnikums” (turpmāk – tehnikums) un kļūt pat tehnikuma mācību vietu Cīravā. Vidusskolas pievienošanu atbalsta arī tehnikums.  Ministrija izvērtēja abu izglītības iestāžu attīstības iespējas un secināja, ka abas izglītības iestādes īsteno vairākas radniecīgas izglītības programmas lauksaimniecības, ēdināšanas pakalpojumu un autotransporta jomā. Vidusskolas pievienošana tehnikumam nodrošinātu izglītības programmu diferenciāciju un abu izglītības iestāžu materiāli tehniskās bāzes un cilvēkresursu racionālu izmantošanu. Pēc vidusskolas pievienošanas tehnikums varētu nodrošināt dažāda līmeņa profesionālo izglītību (2. un 3. profesionālās kvalifikācijas līmenis) tautsaimniecībai nepieciešamās nozarēs. Tas ļaus ieviest moduļu pieeju profesionālās izglītības programmu īstenošanā atbilstoši darba tirgus vajadzībām un darba vidē balstītas izglītības attīstību reģionā. Tehnikums ir pabeidzis īstenot ERAF līdzfinansētās darbības programmas “Infrastruktūra un pakalpojumi” papildinājuma 3.1.1.1.aktivitātes “Mācību aprīkojuma modernizācija un infrastruktūras uzlabošana profesionālās izglītības programmu īstenošanai” pirmās projektu kārtas iesniegumu atlases kārtas projektu “Mācību aprīkojuma modernizācija un infrastruktūras uzlabošana profesionālās izglītības programmu īstenošanai Kandavas Valsts lauksaimniecības tehnikumā (projekts A)”, vienošanās Nr.2010/0155/3DP/3.1.1.1.0/10/IPIA/VIAA/029 un projektu “Mācību aprīkojuma modernizācija un infrastruktūras uzlabošana profesionālās izglītības programmu īstenošanai Valsts Kandavas lauksaimniecības tehnikumā (projekts B)”, vienošanās Nr.2010/0156/3DP/3.1.1.1.0/10/IPIA/039. Projektu ietvaros, lai veicinātu profesionālās izglītības kvalitāti un atbilstību darba tirgus prasībām, ir veikta prioritāro profesionālās izglītības 3.līmeņa programmu – “Lauksaimniecības tehnika” un “Viesnīcu pakalpojumi” īstenošanu nodrošinošās infrastruktūras uzlabošana un aprīkojuma modernizācija, izveidojot mūsdienīgu lauksaimniecības tehnikas laboratoriju, mācību kabinetus ar mūsdienīgām iekārtām un aprīkojumu. Izveidoto moderno bāzi tehnikumā varēs izmantot arī tehnikuma izglītības programmu īstenošanas vietas Cīravā izglītojamie un pedagogi. Tādējādi tiks efektīvi izmantots ERAF ieguldījums nākotnē, veidojot vienotu apmācību bāzi.  Ņemot vērā, ka abas izglītības iestādes īsteno radniecīgas izglītības programmas, vidusskolas pievienošanas tehnikumam rezultātā būs iespējams apvienot abu izglītības iestāžu pieredzi un resursus minēto programmu īstenošanā un prakses nodrošināšanā uzņēmumos.  Tehnikums nodrošina augstu izglītības kvalitāti, labu sadarbību ar darba devējiem, īsteno nozarē strādājošo profesionālo tālākizglītību un pilnveidi, pilda pedagogu tālākizglītības centra un ārpus formālās izglītības sistēmas apgūtās profesionālās kompetences novērtēšanas funkciju. Vidusskola, iekļaujoties tehnikuma pārvaldes sistēmā kā struktūrvienība, iesaistīsies minētajās tehnikuma darbības jomās, nodrošinot augstus mācību procesa rādītājus un ekonomisku saimniecisko darbību, t.sk. optimālu ēku noslogojumu, papildus īstenojot arī tālākizglītības un profesionālās pilnveides izglītības programmas jauniešiem, tautsaimniecības nozarēs strādājošiem un bezdarbniekiem.  Vidusskolas pievienošana tehnikumam radīs iespēju izveidot mūsdienīgu izglītības iestādi ar izglītības programmu īstenošanas vietu Cīravā. Tādējādi tiks racionāli izmantota abu izglītības iestāžu materiāli tehniskā bāze un cilvēkresursi, tiks īstenotas daudzveidīgas izglītības programmas, nodrošinot darba tirgum nepieciešamo speciālistu sagatavošanu.  Aizputes novada pašvaldība (18.12.2012. vēstule Nr.3-16/NOS-870) neizteica gatavību pārņemt vidusskolu pašvaldības padotībā. Pašvaldība ir gatava pārņemt tikai vidusskolas nekustamos īpašumus.  Ministrija, izvērtējot abu izglītības iestāžu darbību un attīstības perspektīvu, uzskata, ka vidusskolas pievienošana tehnikumam, izveidojot uz vidusskolas bāzes tehnikuma izglītības programmu īstenošanas vietu Cīravā, ir optimālākais risinājums.  Pievienojot vidusskolu tehnikumam, ņemot vērā tehnikuma finansiālās iespējas attīstīt mācību vietu Cīravā, kā arī spēju piesaistīt Eiropas Savienības (turpmāk – ES) fondu finansējumu un nodrošināt augstu izglītības kvalitāti, tiks paplašināts piedāvāto izglītības programmu, t.sk. pieaugušo izglītības un tālmācības programmu, skaits un atbilstoši uzlabota materiāli tehniskā bāze tehnikuma izglītības programmu īstenošanas vietā Cīravā. Tādējādi tiek saglabāta pieejamība kvalitatīvai izglītībai reģionā un nodrošināta vidusskolas kā tehnikuma mācību vietas attīstība.  Ņemot vērā minēto, ministrija ir izstrādājusi Ministru kabineta rīkojuma projektu „Par Cīravas Profesionālās vidusskolas likvidāciju” (turpmāk – rīkojuma projekts). Rīkojuma projekts paredz ar 2015.gada 1.septembri likvidēt vidusskolu, to pievienojot tehnikumam.  Tehnikums tiek noteikts par vidusskolas funkciju, tiesību, saistību, prasību, finanšu līdzekļu, bilancē esošās mantas, lietvedības un arhīva pārņēmēju.  Rīkojuma projekts paredz vidusskolas likvidācijas komisijas izveidi, nosakot tās uzdevumus – nodrošināt vidusskolas materiālo un finanšu līdzekļu inventarizāciju, mantas vērtības un saistību apjoma noteikšanu un bilancē esošās mantas, saistību, arhīva un lietvedības nodošanu tehnikumam, kā arī vidusskolas slēguma bilances sagatavošanu.  Ar vidusskolas likvidāciju saistītos izdevumus paredzēts segt no ministrijas budžeta programmas 02.00.00 „Profesionālās izglītības mācību iestādes” apakšprogrammai 02.01.00 „Profesionālās izglītības programmu īstenošana” 2015.gadam vidusskolai apstiprinātajiem valsts budžeta līdzekļiem.  Tehnikums izglītības programmu īstenošanas vietā Cīravā turpinās īstenot visas vidusskolas profesionālās izglītības programmas. Šo programmu īstenošanu turpinās vidusskolas pedagogi, bet saimniecisko darbību un nekustamo īpašumu uzturēšanu Cīravā nodrošinās vidusskolas tehniskie darbinieki.  Tā kā likvidēta tiek ministrijas padotībā esošā vidusskola, to pievienojot ministrijas padotībā esošajam tehnikumam, un abas izglītības iestādes tiek finansētas no ministrijas budžeta programmas 02.00.00 „Profesionālās izglītības mācību iestādes” apakšprogrammas 02.01.00 „Profesionālās izglītības programmu īstenošana”, **ietekmes uz apakšprogrammai apstiprināto budžetu nebūs.** Likvidējot vidusskolu, valsts finansēto **izglītojamo skaits nesamazinās**, jo vidusskolai plānoto izglītojamo uzņemšanu profesionālās izglītības programmās un uzsākto programmu īstenošanu Cīravā turpinās tehnikums. Ministrijas budžeta programmā 02.00.00 „Profesionālās izglītības mācību iestādes” apakšprogrammā 02.01.00 „Profesionālās izglītības programmu īstenošana” vidusskolai 2015.gadam apstiprinātais budžets ir 923695 *euro* apmērā, t.sk. valsts budžeta dotācija no vispārējiem ieņēmumiem ir 850695 *euro* un ieņēmumi no maksas pakalpojumiem un citi pašu ieņēmumi ir 73000 *euro* apmērā.    Tehnikums pārņems vidusskolas pārvaldīšanā esošo valsts nekustamo īpašumu “Cīravas lauksaimniecības skola” (nekustamā īpašuma kadastra Nr.6448 005 0092) – astoņas zemes vienības 109,1279 ha kopplatībā (zemes vienību kadastra apzīmējumi 6448 004 0095, 6448 005 0090, 6448 005 0092, 6448 005 0093, 6448 005 0094, 6448 005 0095, 6448 005 0096 un 6448 005 0230) un 19 būves (būvju kadastra apzīmējumi 6448 005 0090 001, 6448 005 0090 002, 6448 005 0090 003, 6448 005 0091 002, 6448 005 0091 003, 6448 005 0091 004, 6448 005 0091 005, 6448 005 0091 006, 6448 005 0092 001, 6448 005 0092 003, 6448 005 0092 005, 6448 005 0092 008, 6448 005 0092 009, 6448 005 0093 001, 6448 005 0093 002, 6448 005 0093 004, 6448 005 0094 001, 6448 005 0094 003 un 6448 005 0094 007) – Cīravas pagastā, Aizputes novadā, kas ierakstīts Liepājas tiesas Zemesgrāmatu nodaļas Cīravas pagasta zemesgrāmatas nodalījumā Nr.78 uz Latvijas valsts vārda ministrijas personā, valsts nekustamo īpašumu “Katlu māja Nr.2” (nekustamā īpašuma kadastra Nr.6448 005 0234) – zemes vienību 0,1937 ha platībā (zemes vienības kadastra apzīmējums 6648 005 0191) un būvi (būves kadastra apzīmējums 6448 005 0091 008) – Cīravas pagastā, Aizputes novadā, kas ierakstīts Liepājas tiesas Zemesgrāmatu nodaļas Cīravas pagasta zemesgrāmatas nodalījumā Nr.100000497368 uz Latvijas valsts vārda ministrijas personā, kā arī valstij piekrītošo (zemesgrāmatā neierakstīto) būvi (būves kadastra apzīmējums 6448 005 0094 006) “Cīravas lauksaimniecības skola”, Cīravā, Cīravas pagastā, Aizputes novadā. Minētie nekustamo īpašumu objekti sākotnēji tiks izmantoti mācību procesa nodrošināšanas turpināšanai tehnikuma izglītības programmu īstenošanās vietā Cīravā, savukārt, pēc attiecīga izvērtējuma veikšanas nepieciešamības gadījumā tiks risināts jautājums par tehnikuma mācību procesam nevajadzīgo nekustamo īpašumu objektu nodošanu atsavināšanai.  Tehnikums pārņems arī vidusskolas pārvaldīšanā esošo valsts nekustamo īpašumu “Ziemciems” (nekustamā īpašuma kadastra Nr.6468 003 0075) – septiņas zemes vienības 248,12 ha kopplatībā (zemes vienību kadastra apzīmējumi 6468 003 0011, 6468 003 0021, 6468 003 0075, 6468 003 0076, 6468 003 0080, 6468 005 0043 un 6468 005 0082) un astoņas būves (būvju kadastra apzīmējumi 6468 003 0034 032, 6468 003 0034 033, 6468 003 0034 034, 6468 003 0034 036, 6468 003 0034 037, 6468 003 0034 038, 6468 003 0034 039 un 6468 003 0034 040) – Kazdangā, Kazdangas pagastā, Aizputes novadā, kas, izpildot Ministru kabineta 2010.gada 18.jūnija rīkojumu Nr.343 “Par nekustamā īpašuma “Ziemciems” Kazdangas pagastā, Aizputes novadā, nodošanu privatizācijai”, tiks nodots valsts akciju sabiedrības “Privatizācijas aģentūra” valdījumā.  Vidusskola nav īstenojusi projektus ERAF ietvaros.  Vidusskola ir īstenojusi Klimata pārmaiņu finanšu instrumenta (turpmāk – KPFI) projektu Nr.5/35 “Siltumnīcefekta gāzu emisiju samazināšana un energoefektivitātes paaugstināšana Cīravas arodvidusskolas ēkas” (kopējās projekta attiecināmās izmaksas ir 1 077 529,34 *euro*, tai skaitā KPFI līdzfinansējums 915 899,94 *euro* (turpmāk – KPFI projekts). KPFI projekta ietvaros ir siltinātas vidusskolas ēkas - mācību ēka un dienesta viesnīca. KPFI projekta pēcuzraudzības periods ir līdz 2017.gada 7.novembrim. Minētās ēkas tehnikums izmantos ilgtermiņā. Līdz ar to tiks nodrošināta projekta sasniegto rezultātu saglabāšana un izmantošana atbilstoši KPFI projekta mērķim.  Vidusskola ir bijusi labuma guvēja ministrijas īstenotajā ERAF 3.2.2.1.2.apakšaktivitātes „Izglītības iestāžu informatizācija” projektā „Izglītības un zinātnes ministrijas padotībā esošo izglītības iestāžu informatizācija” (turpmāk – ERAF projekts), vienošanās Nr.2010/0105/3DP/3.2.2.1.2/09/IPIA/VIAA/500.  Saskaņā ar Ministru kabineta 2008.gada 5.augusta noteikumu Nr.649 „Noteikumi par darbības programmas „Infrastruktūra un pakalpojumi” papildinājuma 3.2.2.1.2.apakšaktivitāti „Izglītības iestāžu informatizācija” 55.punktā noteikto finansējuma saņēmējs ir tieši atbildīgs par projekta īstenošanu un rezultātu uzturēšanu vismaz piecus gadus pēc projekta īstenošanas. ERAF projekta ietvaros vidusskola tika apgādāta ar 1 stacionāro datoru 983,08*euro* apmērā, 2 portatīvajiem datoriem 2 216,75 *euro*apmērā, 1 multimediju komplektu 4 929,10 *euro* apmērā, kā arī vidusskolā tika uzstādīts datu un elektrotīkls 1 vienība 791,57 *euro* apmērā.  Ievērojot to, ka ERAF projekts atrodas piecu gadu pēcuzraudzības periodā, Padomes 2006.gada 11.jūlija Regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (turpmāk – Regula Nr.1083/2006), 57.panta 1.punkta izpratnē ERAF projekta labuma guvēju – izglītības iestāžu – likvidācija nav uzskatāma par būtisku izmaiņu, ja finansējuma saņēmējs nodrošina 3.2.2.1.2.apakšaktivitātes mērķa – izglītības iestāžu nodrošināšana ar atbilstošu, izmaksu efektīvu, drošu un uzticamu informācijas un komunikāciju tehnoloģiju (turpmāk – IKT) infrastruktūru, lai izglītības iestādēs un izglītības procesā plašāk un efektīvāk izmantotu IKT, saglabāšanu un projektā sasniegto rezultātu izmantošanu atbilstoši 3.2.2.1.2.apakšaktivitātes mērķim vismaz piecus gadus pēc pēdējā maksājuma finansējuma saņēmējam ERAF projekta ietvaros veikšanas.  Ministrija ir izvērtējusi ar Ministru kabineta rīkojumu paredzētās pārmaiņas vidusskolā ERAF projekta rezultātu ilgtspējas kontekstā un konstatējusi, ka:  1) par ERAF līdzekļiem iegādātās IKT vienības ir uzskaitītas ministrijas bilancē un saskaņā ar patapinājumu līgumiem nodotas lietošanā labuma guvējiem;  2) vidusskolu likvidējot, tās izglītības programmas, funkcijas, tiesības, saistības, prasības, finanšu līdzekļi, bilancē esošā kustamā manta, lietvedība un arhīvs tiek nodoti tehnikumam, kā rezultātā vidusskola kļūst par tehnikuma izglītības programmu īstenošanas vietu Cīravā;  3) tehnikuma izglītības programmu īstenošanās vietā Cīravā tiek saglabātas visas vidusskolas programmas un tajā turpina mācīties visi vidusskolas izglītojamie.  Ņemot vērā konstatēto, ministrija secina, ka ERAF projektā sasniegtie rezultāti tiks saglabāti un tiks nodrošināta projektā sasniegto rezultātu ilgtspēja attiecībā uz vidusskolai piegādāto datortehniku un multimediju kabineta aprīkojumu atbilstoši Regulas Nr.1083/2006 57.panta 1.punkta prasībām.  Lai novērstu situācijas, kad ES fondu līdzekļi tiek novirzīti profesionālās izglītības iestādēm, kuras projekta pēcuzraudzības periodā tiek reorganizētas vai likvidētas, ministrija ES fondu ieguldījumus profesionālās izglītības iestādēs plāno atbilstoši Profesionālās izglītības iestāžu tīkla optimizācijas pamatnostādnēs 2010.-2015.gadam noteiktajam.  Kā sadarbības partneris vidusskola piedalās ESF līdzfinansētajā ministrijas projektā "Sākotnējās profesionālās izglītības pievilcības veicināšana", vienošanās Nr.2009/0001/1DP/1.2.1.1.4/08/IPIA/ VIAA/001.  Vidusskola bija sadarbības partneris Valsts izglītības satura centra īstenotajā projektā „Profesionālo mācību priekšmetu pedagogu un prakses vadītāju teorētisko zināšanu un praktisko kompetenču paaugstināšana”, vienošanās Nr. 2010/0043/1DP/1.2.1.1.2/09/IPIA/VIAA/001 (projekta īstenošana noslēgusies 2013.gada decembrī); Viduslatgales Profesionālās vidusskolas īstenotajā projektā “Sākotnējās profesionālās izglītības programmu uzlabošana Jaunaglonas arodvidusskolā”, vienošanās Nr.2010/0111/1DP/1.2.1.1.3/09/ APIA/VIAA/050 (projekta īstenošana noslēgusies 2012.gada jūlijā).  Vidusskola kā sadarbības partneris ir piedalījies Latvijas – Lietuvas pārrobežu sadarbības programmas projektā LLIV-265 “Profesionālās izglītības pilnveidošana atbilstoši darba tirgus prasībām” (VocEdu) un Latvijas – Lietuvas pārrobežu sadarbības projektā LLIV0219 “Darba iespējas un pieredze cilvēkiem ar invaliditāti” (I CAN WORK). Ņemot vērā, ka tehnikums izglītības programmu īstenošanas vietā Cīravā turpinās īstenot visas vidusskolas programmas, tiks nodrošināta projekta sasniegto rezultātu ilgtspēja un to izmantošana atbilstoši minēto projektu mērķim. | | | | |
| 3. | Projekta izstrādē iesaistītās institūcijas | | Ministrija, tehnikums, vidusskola. | | | | |
| 4. | Cita informācija | | Ir ievērots Profesionālās izglītības likuma 14.panta 3.¹daļā noteiktais – vidusskolas likvidācijā iesaistītās institūcijas un personas ir informētas par projektā noteikto. Jautājums par vidusskolas turpmāko attīstību tika skatīts abu izglītības iestāžu administrācijas sanāksmē 2014.gada 3.decembrī. Par plānotajām izmaiņām vidusskolas tālākajā attīstībā ir informēta Aizputes novada pašvaldība un Kandavas novada pašvaldība.Par plānoto vidusskolas pievienošanu tehnikumam 2015.gada 5.janvāra darbinieku sanāksmē ir informēts tehnikuma kolektīvs un 2014.gada 29.decembra Pedagoģiskā padomes sēdē informēts vidusskolas pedagoģiskais sastāvs, bet 2015.gada 7.janvāra sanāksmēs informēti vidusskolas pārējie darbinieki un izglītojamie. | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Vidusskolas 365 izglītojamie, kuri turpinās iegūt izglītību tajā paša vietā Cīravā, kur atradīsies tehnikuma teritoriālā struktūrvienība – tehnikuma izglītības programmu īstenošanas vieta.  Vidusskolas 62 darbinieki, t.sk. 31 pedagogs, kuri turpinās strādāt Cīravā kā tehnikuma izglītības programmu īstenošanas vietā.  Izglītojamo vecāki, institūcijas un organizācijas, kuras sniedz atbalstu izglītības iestādēm izglītības procesa nodrošināšanā. | | | | |
| 2. | Tiesiskā regulējuma ietekme uz tautsaimniecību un administratīvo slogu | | Projekts šo jomu neskar. | | | | |
| 3. | Administratīvo izmaksu monetārs novērtējums | | Projekts šo jomu neskar. | | | | |
| 4. | Cita informācija | | Pievienojot vidusskolu tehnikumam, izglītības programmu īstenošanas vietā Cīravā tiks saglabāta profesionālās izglītības pieejamība, paplašināsies piedāvāto programmu klāsts, pilnveidosies izglītības programmu īstenošanas materiāli tehniskā bāze, tehnikumam piesaistot ES finansējumu, kā rezultātā tiks sagatavoti darba tirgus prasībām atbilstoši un tautsaimniecībai nepieciešamie speciālisti. | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | | **2015.gads** | | | Turpmākie trīs gadi (*euro*) | | |
| **2016.g.** | **2017.g.** | **2018.g.** |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | | 2 | | 3 | 4 | 5 | 6 |
| 1. Budžeta ieņēmumi: | | 67 270 511 | | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 67 270 511 | | 0  0 | 0  0 | 0  0 | 0  0 |
| 1.2. valsts speciālais budžets | | 0 | | 0 | 0 | 0 | 0 |
| 1.3. pašvaldību budžets | | 0 | | 0 | 0 | 0 | 0 |
| 2. Budžeta izdevumi: | | 67 270 511 | | 0 | 0 | 0 | 0 |
| 2.1. valsts pamatbudžets | | 67 270 511 | | 0 | 0 | 0 | 0 |
| 2.2. valsts speciālais budžets | | 0 | | 0 | 0 | 0 | 0 |
| 2.3. pašvaldību budžets | | 0 | | 0 | 0 | 0 | 0 |
| 3. Finansiālā ietekme: | | 0 | | 0 | 0 | 0 | 0 |
| 3.1. valsts pamatbudžets | | 0 | | 0 | 0 | 0 | 0 |
| 3.2. speciālais budžets | | 0 | | 0 | 0 | 0 | 0 |
| 3.3. pašvaldību budžets | | 0 | | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | | X | | 0 | 0 | 0 | 0 |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | |  | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Saskaņā ar Ministru kabineta 2009.gada 28.jūlija noteikumu Nr.836 “Pedagogu darba samaksas noteikumi” 28.punktu, pedagogiem profesionālās izglītības kompetences centros nosaka piemaksu 10 procentu apmērā no mēneša darba algas likmes. Pēc vidusskolas pievienošanas ar 2015.gada 1.septembri tehnikumam šāda piemaksa pienāksies arī pedagogiem tehnikuma struktūrvienībā Cīravā. Piemaksas nodrošināšanai provizoriski nepieciešamais finansējums:  Skolotāju atalgojums: 43,68 likmes x (420 *euro* + 7%) x 4 mēn = 78519 *euro*  Pārējo pedagogu atalgojums: 0,26 x 78519 *euro =* 20415 *euro*  Dienesta viesnīcas pedagogu atalgojums: 1,84 likmes x (420 *euro* + 7%) x 4 mēn = 3308 *euro*  Pedagogu atalgojums 4 mēnešiem: 78519 + 20415 + 3308= 102242 *euro*  10 % piemaksai PIKC 4 mēnešiem: 102242 *euro* x 10 % = 10224 *euro*  VSAOI 4 mēnešiem: 10224 *euro* x 23,59 % = 2412 *euro*  Atlīdzība 10 % piemaksas nodrošināšanai no 2015.gada 1.septembra:  10224 *euro +* 2412 *euro =* 12636 *euro*.  Piemaksai nepieciešamo atlīdzību 2015.gadā un turpmākajos gados varēs nodrošināt ministrijas budžeta apakšprogrammai 02.01.00.”Profesionālās izglītības programmu īstenošana” pieejamā valsts budžeta finansējuma ietvaros un ietekmes uz valsts budžetu nebūs.  2014.gada budžetā plānotās uzņemšanas neizpilde par 1085 izglītojamiem samazina attiecīgi arī valsts finansēto izglītojamo vietu skaitu 2015.gadā, veidojot pedagogu atlīdzības ietaupījumu. | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | |
| 1. | Nepieciešamie saistītie tiesību aktu projekti | Ir nepieciešams izdarīt grozījumu Ministru kabineta 2003.gada 16.septembra noteikumos Nr.528 „Izglītības un zinātnes ministrijas nolikums”, svītrojot 24.39.apakšpunktu. Izpildes termiņš ir 2015.gada 31.decembris. | | | | | |
| 2. | Atbildīgā institūcija | Ministrija | | | | | |
| 3. | Cita informācija | Nav | | | | | |

**Anotācijas V sadaļa** – projekts šo jomu neskar.

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministrijas mājaslapā tiks ievietota aktuāla informācija par vidusskolas pievienošanu tehnikumam un projekts. |
| 2. | Sabiedrības līdzdalība projekta izstrādē | Projekta izstrādē piedalās vidusskola, tehnikums, pašvaldība. Sabiedrības plašāka līdzdalība nav nepieciešama, jo minētais jautājums ir saistīts ar Pamatnostādnēs un Informatīvajā ziņojumā noteikto un sabiedrībā apspriesto. Jautājums par profesionālās izglītības iestāžu tīkla sakārtošanu saskaņā ar normatīvajos aktos noteikto ir ministrijas kompetencē. |
| 3. | Sabiedrības līdzdalības rezultāti | Tiek atbalstīta vidusskolas pievienošana tehnikumam. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, vidusskola un tehnikums. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiek likvidēta ministrijas padotībā esoša vidusskola, tās uzdevumus nododot ministrijas padotībā esošajam tehnikumam. |
| 3. | Cita informācija | Nav |

Izglītības un zinātnes ministre M.Seile

Vizē:

Valsts sekretāra vietniece –

Izglītības departamenta direktore,

valsts sekretāra pienākumu izpildītāja E.Papule

23.02.2015. 10:30

3141

Dz.Gorbunova

67047855, dzintra.gorbunova@izm.gov.lv

V.Krēsliņa

67047814, valda.kreslina@izm.gov.lv

M.Adamane

67047756, madara.adamane@izm.gov.lv

V.Dadzīte

67047751, velga.dadzite@izm.gov.lv